**SZENTANTALFA KÖZSÉG ÖNKORMÁNYZATA KÉPVISELŐ-TESTÜLETE**

 **3/2019. (IV.1.) önkormányzati rendelete**

**Szentantalfa Község Önkormányzata Szervezeti és Működési Szabályzatáról**

**szóló 6/2017. (V.30.) önkormányzati rendelet módosításáról**

Szentantalfa Község Önkormányzata Képviselő-testülete az Alaptörvény 32. cikk (2) bekezdésében meghatározott eredeti jogalkotói hatáskörében, az Alaptörvény 32. cikk (1) bekezdés d) pontjában meghatározott feladatkörében eljárva a következőket rendeli el:

**1. §**

Szentantalfa Község Önkormányzata Képviselő-testületének a Szentantalfa Község Önkormányzata Szervezeti és Működési Szabályzatáról szóló 6/2017. (V.30.) önkormányzati rendelet (a továbbiakban: SZMSZ) 17. § (3) bekezdés helyébe a következő rendelkezés lép:

„(3) A polgármester alkalmat ad az indítványozónak a sürgősség tényének rövid ismertetésére. A sürgősségi indítványt a képviselő-testület a vegyes ügyek között, az írásban már kiadott napirendi pontok megtárgyalását követően, utolsónak tárgyalja meg. A képviselő-testület az előterjesztett napirendekhez az előterjesztésen túli, az előterjesztés tárgyához kapcsolódó kiegészítő határozati javaslatot is megfogalmazhat.”

**2. §**

Az SZMSZ 37. §-a a következő (3) bekezdéssel egészül ki:

„(3) A Zánkai Közös Önkormányzati Hivatal köztisztviselői számára a Közszolgálati Tisztviselők Napja, július 1-je, munkaszüneti nap. Az ezzel összefüggésben keletkező többletköltségek fedezetét az önkormányzat saját bevétele biztosítja.”

**3. §**

(1) Ez a rendelet a kihirdetését követő első napon lép hatályba.

(2) Hatályát veszti az SZMSZ

a) 2. § f) pontja

b) 38. § (2) bekezdés b) pontja

c) 3. mellékletének 10. pontja

Szentantalfa, 2019. március 29.

 **Kiss Csaba dr. Rozgonyi Viktória**

 polgármester jegyző

Kihirdetve: 2019. április 1.

  **dr. Rozgonyi Viktória**

 jegyző